Arthur Svensson

Arthur Einar Svensson (født 2. juni 1930 i Snåsa, død 7. mai 2008) var leder av Norsk Kjemisk Industriarbeiderforbund gjennom 17 år fra 1978. Svensson ble organisert i Kjemisk Forbund i 1955, da han ble ansatt som boltetrekker ved aluminiumsverket på Sunndalsøra.

Svensson hadde ulike tillitsverv i fagforeningen på Sunndalsøra. Først ble han underkasserer og leder for hallgruppa, senere ble han sekretær, nestformann og fra 1963 formann for den kjemiske fagforeningen ved Sunndal Verk. På Norsk Kjemisk Industriarbeiderforbunds landsmøte i 1968 ble Svensson valgt til forbundssekretær. I 1974 ble han nestformann, og da Håkon A. Ødegaard gikk av med pensjon i 1978, rykket Svensson opp som formann.

Arthur Svenssons internasjonale pris for faglige rettigheter er oppkalt etter ham.

 Referanser 

Kategori:Norske fagforeningspersoner
Kategori:Personer fra Sunndal kommune
Kategori:Personer fra Snåsa kommune